Tot U Koninkryk: Openbaring#96: Openbaring 19: Die sigbare wederkoms van Jesus Christus
Openbaring#96: Openbaring 19: Die sigbare wederkoms van Jesus Christus
Die dag van die Here is dan ook die laaste dag van die Groot Verdrukking.
Op 19: Die sigbare wederkoms van Jesus Christus: Hierdie skrywe
Rev 19:11 Toe het ek die hemel geopend gesien; en daar was ‘n wit perd, en Hy wat daarop sit, word genoem Getrou en Waaragtig, en Hy oordeel en voer oorlog in geregtigheid. wat geskrywe is, wat niemand ken nie, behalwe Hy self. Rev 19:13 En Hy was bekleed met ‘n kleed wat in bloed gedoop was, en sy Naam is: Die Woord van God. Rev 19:14 En die leërs in die hemel het Hom gevolg op wit perde, bekleed met wit en rein fyn linne.
Die gesig wat Johannes nou aanskou, is dramaties anders as wat hy nog ooit vantevore aanskou het.
Hier aan die einde van die Groot Verdrukking (die laaste drie-en-'n half jaar) aanskou hy twee gebeure wat die klimaks vorm aan die einde van die Verdrukking. (die 7 jaar periode)
Dit bring die gebeure in Openbaring 6 – 19 tot ŉ einde – die 7 jaar periode is nou uitgespeel op die wêreldtoneel.
Twee gebeure vorm die klimaks:
Eerstens – die slag van Armagéddon en die nasies, en
Tweedens, die sigbare wederkoms van Jesus Christus, die Koning van die konings.
Chronologies het die volgende gebeure ontvou.
Eerstens, Die boknasies (Matt. 25) is versamel in Armagéddon (Openb. 16:12-16), dit het gebeur tydens die uitstorting van die 6de wraakskaal. Dit is die vervulling van Psalm 2:1-6. Wat hier gebeur is die versameling van die nasies in die Vallei van Jisreël.
Tweedens, Babilon is verwoes deur ŉ aardbewing (Openb. 16:19; 18:1-24; 19:2-3), want sy is skuldig aan die bloed van die profete (die twee getuies) en die Verdrukking gelowiges.
Derdens, die val van Jerusalem soos opgeteken in Sagaria 12:1-3; 14:1-2; 13:8.
Vierdens sal die leërmagte van die Antichris in Bosra versamel om die Jode uit te delg wat in die Verdrukking daarheen gevlug het (Jer. 49:13-16; Openb. 12:13-16).
Vyfdens die nasionale wedergeboorte van Israel (Lev. 26:40-43; Sag. 12:10; Matt. 23:37-39). Daar kom ŉ nasionale belydenis van Israel se sonde en ŉ smeking vir die verskyning van die Messias aan die einde van die Groot Verdrukking. Dit sal lei tot die redding van die oorblyfsel van Israel, wat ŉ vervulling sal wees van die profesie in Romeine 11:25-27. Wanneer die Bybel hier spreek “so sal die hele Israel gered word”, word bedoel elke Jood wat op daardie oomblik lewe, bedoelende die derde wat oorgebly het van die oorspronklike getal Jode wat gelewe het toe die Verdrukking begin het (Sag. 13:8-9). Die smekinge van die Jode dat die Messias hulle uit die hand van die Antichris kom red, is opgeteken in Sagaria 12:10-13:1; Joël 2:28-32; Jesaja 64:1-12; Psalm 80:1-20).
Sesdens sien ons die sigbare wederkoms van Jesus Christus die Messias. Die oorspronklike plek van die Messias se verskyning blyk eers Bosra te wees (Jes. 63:1-6). Daar sal Christus veg teen die nasies wat hulle daar versamel het teen die Jode se oorblyfsel. Is dit ŉ vervulling van Miga 2:12-13?
Sewende, hierdie oorlog sal uitbrei tot by die Antichris en sy magte (Armagéddon), waar dit in die vallei van Josafat (Joël 3:12-13; 14-16) sal eindig; dit is in die Kedronvallei aan die voet van die Olyfberg.
Laastens sien ons die Messias in sy oorwinning op die Olyfberg na sy grootste oorwinning (Sag. 14:2-9).
Volgende: Openbaring 19: Die slag van Armagéddon: Lees hier
Posted by Wieger at 11:48